OpenLLM-France/wikimedia huggingface dataset:
# Tallantó

Un tallantó és una eina de paleta semblant a un martell, amb dos talls a cada banda: un tall vertical i l’altre horitzontal. És emprat en les operacions d’enrajolar, per a picar les rajoles.

## Altres llengües

El terme equivalent castellà és «alcotana». La denominació de «aciche» fa referència a una eina similar però amb dos talls horitzontals.
En francès hi ha les denominacions "décintroir" i "herminette a cognée".
El terme anglès "jeddingax" o "jedding axe" és proposat en alguns diccionaris. Altres propostes indiquen una definició diferent.
En alemany l'expressió és "Doppelspitzhammer der Maurer". O "Hammer-Meißelhammer".
L'expressió italiana és "martello da muratore".

## Referències

* ↑ DCVB:Tallanto
* ↑ Saenz, P.C.. Diccionario general de arquitectura é iǹgeniería ...: v. 1-5 (A-P). (en castellà). Zaragozano y Jayme, 1877, p. 123 (Diccionario general de arquitectura é iǹgeniería).
* ↑ Churion, J. Colección de Métodos Prácticos para los Albañiles y demas Artesanos ... que no conocen el cálculo, etc. [With diagrams.] (en castellà), 1857, p. 28.
* ↑ Chabat, P. Dictionnaire des termes employés dans la construction et concernant: la connaissance et l'emploi des matériaux, l'outillage qui sert à leur mise en oeuvre, l'utilisation de ces matériaux dans la construction des divers genres d'édifices anciens et modernes, la législation des batiments: A - F (en francès). Morel, 1875, p. 410.
* ↑ Chabat, P. Dictionnaire des termes employés dans la construction (en francès). Ve A. Morel et cie, 1881, p. 109 (Dictionnaire des termes employés dans la construction).
* ↑ «Diccionari General DCT». CiT. [Consulta: 26 juny 2024].
* ↑ Partington, C.F.. The Builder's Complete Guide: Comprehending the Theory and Practice of the Various Branches of Architecture, Bricklaying, Masonry, Carpentry, Joinery, Painting, Plumbing, Etc. Etc. Sherwood, Gilbert, and Piper, 1825, p. 433.
* ↑ Florio, J. Vocabolario italiano&inglese, etc (en italià). R. H. [Ralph Holt]&W. H. [Horton], 1690, p. 583.
# Al·loquímic

Al·loquímic (en anglès:Allochem) és un terme introduït per Folk per descriure els grans recognoscibles en les roques carbonatades. Qualsevol fragment d'una mida d'uns ½mm cap amunt, es pot considerar un al·loquímic. Els exemples inclouem ooides, peloides, oncòlits, pel·lets, fragments de fòssils o fragments preexistents de carbonat. Els fragments continuent dient-se al·loquímics si han experimentat transformacions químiques - per exemple en una closca d'aragonita substituïda més tard per calcita, la substitució continua sent un al·loquímic.
Els al·loquímics típicament estan embeguts en una matriu geològica de micrita o calcita.

## Referències

* ↑ Folk, R.L. (1959) Practical petrographic classification of limestones. American Association of Petroleum Geologists Bulletin. 43, pp. 1-38.
* ↑ Scholle, P.A., and D.S. Ulmer-Scholle (2003) A Color Guide to the Petrography of Carbonate Rocks: Grains, textures, porosity, diagenesis. American Association of Petroleum Geologists Memoir no. 77. Tulsa, Oklahoma, American Association of Petroleum Geologists. 474 pp. ISBN 0891813586
# Riley Ann Sawyers

Riley Ann Sawyers (11 de març de 2005 - 24 de juliol de 2007) va ser una nena nord-americana de 2 anys que va ser apallissada fins a la mort per la seva mare Kimberly Dawn Trenor i el seu padrastre Royce Zeigler en un Filicidi. El seu cos va ser trobat més tard a la badia de Galveston, Texas.
La policia no va poder identificar el cos quan el va veure. Van començar un esforç a nivell nacional per aprendre el nom del nen. Quan l'àvia de Riley Ann, Sheryl Sawyers, va veure un dibuix (esbós compost) fet del cos, va saber que era Riley Ann. Després ho va dir a la policia. Després de fer proves d’ADN el 30 de novembre de 2007, els experts estaven segurs que es tractava de Riley Ann.
Abans de ser identificada el 2007, Riley Ann Sawyers era coneguda com Baby Grace per la seva edat i sexe.

## Referències

* ↑ «L'esbós de “Baby Grace” desencadena una onada de consells». Associated Press. ABC News, 05-11-2007 [Consulta: 16 agost 2021]. Arxivat 2007-11-09 a Wayback Machine. «Còpia arxivada». Arxivat de l'original el 2007-11-09. [Consulta: 28 agost 2021].
* ↑ Sara McDonald. «L'ADN confirma que Sawyers és "Baby Grace"». Galveston Daily News, 30-11-2007. Arxivat de l'original el 14 de desembre de 2007. [Consulta: 1r desembre 2007].
* ↑ Harvey Rice. «Una prova d’ADN confirma que Riley Sawyers és Baby Grace». Houston Chronicle, 30-11-2007.
* ↑ «Casos resolts». www.doenetwork.org. The Doe Network. [Consulta: 11 setembre 2014].

## Bibliografia

* Franscell, Ron. Crime Buff's Guide to Outlaw Texas. Connecticut: Morris Book Publishing, 2010, p. 29–30. ISBN 978-0-762-75965-1.
* Gibson, Lois. Forensic Art Essentials: A Manual for Law Enforcement Artists. Nova York: Associated Press, 2008. ISBN 978-0-12370-898-4.
* Meyer, Cheryl. Mothers who Kill Their Children. Nova York: New York University Press, 2001. ISBN 0-814-75643-3.
* Stone, Michael H. The Anatomy of Evil. United States of America: Prometheus Books, 2009, p. 99. ISBN 978-1-977-37833-0.

## Enllaços externs

* «Zeigler's arrest affidavit». (1.94 MiB)
# Regió de Vysočina

La Regió de Vysočina (txec: kraj Vysočina) és una subdivisió (kraj) de la República Txeca, a la part sud-est de la regió de Bohèmia i a la part sud-oest de la regió de Moràvia. La capital és Jihlava.

## Districtes de la Regió de Vysočina

* Districte de Havlíčkův Brod
* Jihlava District
* Districte de Pelhřimov
* Districte de Třebíč
* Districte de Žďár nad Sázavou

## Ciutats de la Regió de Vysočina

* Jihlava
* Bystřice nad Pernštejnem
* Chotěboř
* Havlíčkův Brod
* Humpolec
* Moravské Budějovice
* Náměšť nad Oslavou
* Nové Město na Moravě
* Pacov
* Pelhřimov
* Polná
* Světlá nad Sázavou
* Telč
* Třebíč
* Velké Meziříčí
* Žďár nad Sázavou

## Enllaços externs

* Pàgina oficial Arxivat 2006-06-24 a Wayback Machine.
* Estadístiques regionals Arxivat 2007-03-03 a Wayback Machine.
# Aquellos tiempos del cuplé

Aquellos tiempos del cuplé és una pel·lícula comèdia musical espanyola estrenada el 1958 i dirigida per Mateo Cano i José Luis Merino aprofitant l'èxit d'El último cuplé.

## Sinopsi

A començaments del segle XX la famosa cupletista Mercedes Pavón és prestesa per tres homes molt diferents: l'hússar Ramón, l'aristòcrata Camilo i el polític Julio. Però l'estima en secret el seu compositor de cançons, Jorge.

## Repartiment

* Lilian de Celis - Mercedes
* Gérard Tichy - Jorge
* Manuel Monroy - Ramón
* Rafael Luis Calvo - Julio
* Ángel Jordán - Camilo

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1958 | Premi Jimeno | Mateo Cano i José Luis Merino | Guanyador |

## Referències

* ↑ Aquellos tiempos del cuplé Arxivat 2012-06-29 a Wayback Machine. a scherzo.es
* ↑ «Premios del CEC a la producción española de 1957». CEC. Arxivat de l'original el 2021-05-06. [Consulta: 8 gener 2016].
# The Politician

The Politician és una sèrie estatunidenca de comèdia dramàtica creada per Ryan Murphy, Brad Falchuk i Ian Brennan que es va estrenar a Netflix el 27 de setembre de 2019.

## Premissa

The Politician gira al voltant de "les aspiracions polítiques del Payton Hobart, un noi benestant de Santa Bàrbara, i cada temporada el seu personatge es veurà involucrat en una carrera política diferent".

## Personatges
### Principals

* Ben Platt - Payton Hobart
* Zoey Deutch - Infinity Jackson
* Lucy Boynton - Astrid Sloan
* Bob Balaban - Keaton Hobart
* David Corenswet - River Barkley
* Julia Schlaepfer - Alice Charles
* Laura Dreyfuss - McAfee
* Theo Germaine - James
* Rahne Jones - Skye Leighton
* Benjamin Barrett - Ricardo
* Jessica Lange - Dusty Jackson
* Gwyneth Paltrow - Georgina Hobart

### Recurrents

* Ryan J. Haddad - Andrew Cashman
* Trevor Mahlon Eason - Martin Hobart
* Trey Eason - Luther Hobart
* Martina Navrátilová - Brigitte
* Dylan McDermott - Theo Klein
* January Jones - Lizbeth Klein

### Convidats

* Rick Holmes - Cooper
* B.K. Cannon
* Eric Nenninger
* Russell Posner Elliot Beachman
* Terry Sweeney - Buddy Broidy
* Judith Light - Dede Standish
* Sam Jaeger - Tino
* Joe Morton - Marcus
* Teddy Sears - William
* Jackie Hoffman
* Bette Midler - Hadassah Gold

## Referències

* ↑ ‘The Politician' la nueva comedia política de Netflix
* ↑ Netflix Nabs Ryan Murphy Series ‘The Politician'; Ben Platt Set, Barbra Streisand & Gwyneth Paltrow In Talks To Star
* 1 2 3 4 5 6 7 8 9 10 11 12 13 14 Judith Light And Bette Midler Join Ryan Murphy’s ‘The Politician'; Janet Mock To Direct Episode Of Netflix Series
* 1 2 Dylan McDermott Confirms Casting In Ryan Murphy’s ‘The Politician' Netflix Series, Says January Jones Will Play His Wife
Sèries originals de Netflix :
Sèries en emissió :
Sèries acabades :
Sèries continuades :
# Vrije Universiteit Brussel

* Aquest article tracta de la universitat de parla neerlandesa, si cerqueu la universitat de parla francesa vegeu Université libre de bruxelles.
La Vrije Universiteit Brussel o (VUB) (del neerlandès Universitat lliure de Brussel·les) és una universitat de llengua neerlandesa, establerta a Brussel·les (Bèlgica).
Encara que el seu nom sigui l'equivalent exacte del francès Université Libre de Bruxelles, la Vrije Universiteit Brussel és avui totalment independent de la Universitat Lliure de Brussel·les (ULB).

## Història

La VUB flamenca procedeix de l'ULB francòfona creada el 1834 per Théodore Verhaegen.
Certs cursos de Dret van ser donats en neerlandès a l'ULB des de 1935, però va caldre esperar 1963 perquè gairebé totes les facultats organitzin cursos en neerlandès. La VUB es va separar finalment de l'ULB l'1 d'octubre de 1969, i va ser constituïda per una llei el 28 de maig de 1970 en entitat separada des del punt de vista legal, administratiu i científic.

## Enllaços externs

* plana web (neerlandès) (anglès)
# Sala de màquines

La sala de màquines és l'espai destinat a allotjar la planta propulsora, generadors, calderes, compressors, bombes de lubricació, llast i tot dispositiu per al normal funcionament d'un vaixell. Compta amb diversos compartiments, tallers i panyols i una cambra de control climatitzada i aïllada de l'intens soroll i calor presents a la sala màquines.

## Vegeu també

* Cambra de derrota
* Enginyeria naval
* Pont (nàutica)
* Telègraf d'ordres
* Tub acústic

## Referències

* ↑ Ricky i Lamar Stonecypher. «A Tour Inside the Engine Room of a Ship» (en anglès), actualitzat l'11 febrer 2012. [Consulta: 23 febrer 2013].

## Enllaços externs

* Vídeo de la sala de màquines del guardacostes islandès Thor
# Svinná

Svinná és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1439.
# Albert Esteve Garcia

Albert Esteve Garcia (Andorra la Vella, 23 de juliol del 1963) és un polític andorrà, Ministre de Cultura del Govern d'Andorra durant el període 2011 – 2015.
Esteve es llicencià en ciències econòmiques per la Universitat de Perpinyà Via Domícia, i feu un màster en administració de negocis a IESE. Abans de dedicar-se a la política desenvolupà la seva carrera en l'àmbit de l'empresa, entre Catalunya i Andorra. El 2009 fou suplent a les eleccions generals de la candidatura parroquial de la Massana (CR) i al 2011 fou suplent pel partit Demòcrates per Andorra. El 2011 fou nomenat ministre de cultura del gabinet del cap del Govern Antoni Martí, càrrec que va ocupar fins al 2015. Que fou substituït per Olga Gelabert Fàbrega. Al 2015 fou candidat a Cònsol Major de la Massana per Demòcrates per Andorra.

## Referències

* ↑ «Albert Esteve Garcia». Demòcrates per Andorra. [Consulta: 18 gener 2020].
* ↑ «ALBERT ESTEVE: ALBERT ESTEVE «Presentem una visió a llarg termini amb accions de futur»». [Consulta: 19 gener 2020].
* ↑ nouaire. «Albert Esteve dirigirà el ministeri de Cultura», 09-07-2011. [Consulta: 19 gener 2020].
# Riley Carter Millington

Riley Carter Millington (Stretford) és un actor anglès conegut per interpretar a Kyle Slater en el fulletó de la BBC Gent del barri. És el primer home trans en interpretar un personatge regular transgènere en la història de les sèries britànica. The Independent, en la seva "Rainbow List" de 2015, va nomenar-lo la persona LGBTI més influent del Regne Unit i es va convertir en el primer home trans que encapçala llista. Els jutges van considerar que el seu paper "podria ajudar a les persones trans —fins i tot salvar vides— i representa una fita cultural".
Millington va estudiar drama a l'Eccles Sixth Form Centre i un Bachelor of Arts a la Universitat de Lancashire Central abans de formar part del repartiment de Gent del barri. El seu personatge, Kyle, també és transsexual. El càsting de Millington va ser elogiat pel presentador Paris Lees com "la cosa més gran per la comunitat transgènere a Gran Bretanya aquesta dècada [...] Com un moment de la cultura pop, això és enorme i un signe dels temps".

## Filmografia
### Televisió

| Any | Títol | Paper |
| 2015–actualitat | Gent del barri | Kyle Slater |

## Referències

* ↑ Hodari, David (9 October 2015).
* ↑ Jefferies, Mark (9 October 2015).
* ↑ Lindsay, Duncan (30 October 2015).
* ↑ Morrison, Sarah (15 November 2015).
* ↑ Morrison, Sarah (15 November 2015).
* ↑ Lubin, Rhian (9 October 2015).
* ↑ Jackson, Jasper (9 October 2015).
* ↑ Walker, Danny (9 October 2015).
# Rosa María Bravo Soba

Rosa María Bravo Soba (Valladolid, 25 d'agost de 1976) fou una ciclista espanyola.
Ha combinat tant la competició en carretera, com en pista i ciclocròs. Del seu palmarès destaquen tres campionats nacionals en ruta i nombrosos en pista.
També ha competit en proves de duatló.

## Palmarès en ruta

* 1998
** Campiona d'Espanya en ruta
** 1a a la Copa d'Espanya
** 1a a l'Emakumeen Saria
* 1999
** 1a a la Copa d'Espanya
* 2000
** Campiona d'Espanya en ruta
** 1a a la Copa d'Espanya
* 2001
** 1a a la Copa d'Espanya
** 1a a la Fletxa gascona i vencedora de 2 etapes
** 1a al Gran Premi San Isidro
* 2002
** 1a al Gran Premi San Isidro
* 2004
** 1a al Gran Premi San Isidro
* 2009
** 1a a la Copa d'Espanya
* 2010
** 1a a la Copa d'Espanya
* 2011
** Campiona d'Espanya en ruta

## Palmarès en pista

* 1995
** Campiona d'Espanya en 500 metres
* 1996
** Campiona d'Espanya en velocitat
** Campiona d'Espanya en 500 metres
* 1997
** Campiona d'Espanya en velocitat
** Campiona d'Espanya en 500 metres
* 1998
** Campiona d'Espanya en 500 metres
* 1999
** Campiona d'Espanya en velocitat
** Campiona d'Espanya en 500 metres
* 2000
** Campiona d'Espanya en 500 metres

## Palmarès en ciclocròs

* 2005
** Campiona d'Espanya en ciclocròs
* 2006
** Campiona d'Espanya en ciclocròs

## Referències

* ↑ «Conoce a.... Rosa María Bravo». Ciclo-cross, 2005 [Consulta: 13 abril 2016].
* ↑ «Pruebas Femeninas - RFEC». Real Federación Española de Ciclismo. Arxivat de l'original el 22 d’abril 2016 [Consulta: 13 abril 2016]. Arxivat 22 April 2016$^{[Datemismatch]}$ a Wayback Machine.
* ↑ «Rosa Bravo y Gustavo Rodríguez se imponen en el Duatlón Cross de Concello de Poio». Diario del Triatlón, 22-02-2011 [Consulta: 13 abril 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Asrael

Asrael és un leggenda o òpera en quatre actes del compositor Alberto Franchetti i el llibretista Ferdinando Fontana. La trama, basada en un conte de fades i el folklore alemany, mostra el conflicte entre l'esperit de mal i l'esperit de l'amor cristià,representat per Asrael i Nefta respectivament. És la primera òpera de Franchetti i mostra fortes influències de Meyerbeer i Wagner, barrejat amb els compositors italians de finals de segle. Es va estrenar al Teatro Municipale di Reggio l'11 de febrer de 1888. L'òpera va fer el seu debut als Estats Units al Metropolitan Opera el 26 de novembre de 1890 amb Andreas Dippel en el paper principal.

## Personatges

| Funció | Tipus de veu | Repartiment estrena, 11 de febrer de 1888 (Director:) |
| Nefta/Suor Clotilde | soprano | Virginia Damerini |
| Asrael | tenor | Ladislao Mierzwinski |
| Loretta | mezzosoprano | Giulia Novelli |
| Lucifero/re di Brabante | baix | Lodovico Contini |
| Liboria | soprano | Maria Pia |
| Contadino | baix | Francesco Carmignani |
| Araldo | baix | Ulisse Peroni |

## Referències

* ↑ Jürgen Maehder: "Asrael", Grove Music Online ed. L. Macy (Accessed January 30, 2009), (subscription access) Arxivat 2008-05-16 a Wayback Machine.
* ↑ Metropolitan Opera Archives Dippel, Andreas (Tenor). Accessed 25 January 2009.
* ↑ Casaglia, Gherardo, Amadeus Almanac, 11 February 1888. Accessed 25 January 2009.
# The Poodles

The Poodles és un grup de hard rock/heavy metal de Suècia. Són coneguts pels seus hits "Metal Will Stand Tall" i "Night of Passion", que foren també la seua contribució al Melodifestivalen suec en 2006.
Tocaren també en el Sweden Rock Festival en 2006.

## Discografia
### Àlbums

* Metal Will Stand Tall (2006)
* Sweet Trade (2007)
* Clash Of The Elements (2009)
* No Quarter (Live) (2010)
* Performocracy (2011)

### Singles

* Night of Passion (2006)
* Metal Will Stand Tall feat. Tess Merkel (2006)
* Song For You (2006)
* Seven Seas feat. Peter Stormare (2007)
* Streets Of Fire (2007)
* Line Of Fire feat. E-Type (2008)
* Rais The Banner (2008) cançó oficial de Suècia als Jocs Olímpics de Pequín 2008

## Enllaços externs

* The Poodles - Lloc web oficial
* German Lloc web alemany de fans de The Poodles
* Lloc web brasiler de fans de The Poodles
# Svidnička

Svidnička és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1572.
# Ryan Gomes

Ryan Gomes (1 de setembre de 1982, Waterbury, Connecticut, Estats Units) és un jugador de bàsquet professional de l'NBA.
Va ser escollit pels Celtics en la posició 50 del draft de 2005, procedent de Providence.
# Rosa María Britton

Rosa María Britton (Chimán, 28 de juliol de 1936 - Ciutat de Panamà, 16 de juliol de 2019) va ser una obstetra i escriptora panamenca.
Estudià medicina a Madrid i Nova York. Va rebre el Premio Ricardo Miró en quatre ocasions.

## Novel·les

* El ataúd de uso, 1982, Panamà.
* El Señor de las lluvias y el viento, 1984, Panamà.
* No pertenezco a este siglo 1991, Panamà.
* Todas íbamos a ser reinas, 1997, Colòmbia.
* Laberintos de orgullo, 2002, Costa Rica.
* Suspiros de fantasmas, 2005, Costa Rica.

## Contes

* ¿Quién inventó el mambo? , 1985, Panamà.
* La muerte tiene dos caras, 1987, Costa Rica.
* Semana de la mujer y otras calamidades, 1995, Espanya.
* La nariz invisible y otros misterios, 2001, Espanya.
* Historia de Mujeres Crueles, Editorial Alfaguara, 2011. ISBN 978-9962-8968-1-4

## Premis

* Premi Ricardo Miró
** 1982-Novela: El ataúd de uso
** 1984-Novela: El Señor de las lluvias y el viento
** 1985-Cuento: ¿Quién inventó el mambo?
** 1991-Novela: No pertenezco a este siglo
* Premi Walt Whitman
** 1987-Cuento: La muerte tiene dos caras

## Enllaços externs

* (castellà) Web Arxivat 2010-01-07 a Wayback Machine.
# Thomas Clarkson

Thomas Clarkson (Wisbech, Cambridgeshire, 28 de març de 1760 – Ipswich, 26 de setembre de 1846), va ser un filantrop anglès i principal promotor de l'abolició de l'esclavitud dels negres. Després d'haver-se donat a conèixer a través de diferents escrits en els quals criticava el comerç d'esclaus, va crear a Londres, l'any 1787, una societat amb l'objectiu de lluitar en contra de l'esclavitud dels negres i aconseguir la seva abolició.

## Referències

* ↑ «Thomas Clarkson». Gran Enciclopèdia Catalana. Barcelona: Grup Enciclopèdia Catalana.
# Sappa

Sappa o Sappuwa fou una ciutat hitita al nord o nord-oest d'Hattusa.
Va ser inclosa entre les ciutats cedides a Hattusilis per son germà Muwatallis II, amb les quals es va formar el regne vassall d'Hakpis.

## Referències

* ↑ Barjamovic, 2011, p. 247.

## Bibliografia

* Barjamovic, G. A Historical Geography of Anatolia in the Old Assyrian Colony Period (en anglès). Museum Tusculanum Press, 2011. ISBN 9788763536455.
# Sulmierzyce

Sulmierzyce és una ciutat de Polònia, es troba al voivodat de Gran Polònia, al powiat de Krotoszyn, a 12 km al sud-est d'aquesta ciutat i a 97 km al sud-est de Poznań, la capital de la regió. El 2016 tenia 2.898 habitants.
# Alfons I

Alfons I és el nom dels següents personatges:
* Alfons I el Cast, dit també “el Trobador” (1154 - 1196), comte de Barcelona (com a Alfons I) i rei d'Aragó (com a Alfons II).
* Alfons I d'Astúries (693 - 757), rei d'Astúries.
* Alfons I d'Aragó i Pamplona, dit “el Bataller” (1073 - 1134), rei d'Aragó i rei de Pamplona.
* Alfons I de Bragança (1377 - 1461), duc de Bragança.
* Alfons I d'Empúries (1489 - 1562), comte d'Empúries.
* Alfons I d'Este (1486 - 1534), duc de Ferrara.
* Alfons I de Nàpols o Alfons el Magnànim (1416 - 1458), comte de Barcelona i rei d'Aragó.
* Alfons I de Portugal (1109 - 1185), rei de Portugal.
* Alfons I de Tolosa Jordà (1103 - 1148), comte de Tolosa.
* Alfons I de València o Alfons el Franc (1265 - 1291), comte de Barcelona i rei d'Aragó.
# Rizoma

El rizoma (de l'antic grec:rhízōma,«massa d'arrels», del verb rhizóō fer arrels) és una tija subterrània modificada d'una planta. Els rizomes es desenvolupen a partir de gemmes axilars i són diageotròpics i per tant, creixen horitzontalment respecte a la superfície del sòl. El rizoma també conserva la capacitat d'emetre nous brots que creixen cap amunt, mentre que cap avall creixen les seves arrels.
Si un rizoma se separa en trossos, cadascun d'ells pot donar lloc a una nova planta. La planta utilitza els rizomes per emmagatzemar midons, proteïnes i altres nutrients. Aquest és un procés que es coneix com a reproducció vegetativa. També permet l'extensió lateral de plantes herbàcies com el bambú. Exemples de plantes que es propaguen d'aquesta manera inclouen el llúpol, espàrrecs, gingebre, els bananers, les canyes (Arundo donax, Phragmites australis, Ammophila arenaria, els lliris (Iris) i les orquídies simpodials. Alguns rizomes es mengen directament (com el gingebre).
Normalment els rizomes són propis de plantes vivaces que perden les parts aèries en l'estació desfavorable (geòfits i hemicriptòfits). Moltes plantes amb rizomes es poden multiplicar vegetativament amb la plantació d'un rizoma o d'un tros de rizoma. (Musa sp), l bambús) són exemples de plantes amb rizoma.

## Rizoma leptomorf

Els rizomes leptomorfs apareixen en alguns tipus de bambús, són llargs i prims, cilíndric o gairebé cilíndric amb un diàmetre generalment menor que el de les fulles. Els entrenusos són simètrics o gairebé simètrics, més llargs que amples, i tots tenen aproximadament la mateixa longitud. Les gemmes laterals dorments tenen majoritàriament la forma de barca. Els rizomes Leptomorfs també s'anomenen "monopòdics".

## En filosofia

S'ha usat el terme com a metàfora en filosofia per explicar el desenvolupament d'una societat en forma de xarxa, sense jerarquies o centres definits, especialment a l'obra de Gilles Deleuze i Félix Guattari.

## Referències

* ↑ ῥιζόω
* ↑ LSJ r(I/zwma|ῥίζωμα|ref
* ↑ LSJ|r(izo/w|ῥιζόω
* 1 2 Jang, Cheol Seong; etal «Functional classification, genomic organization, putatively cis-acting regulatory elements, and relationship to quantitative trait loci, of sorghum genes with rhizome-enriched expression.». Plant Physiology, 142, 3, 2006, pàg. 1148–1159. DOI: 10.1104/pp.106.082891.
* ↑ McClure: The Bamboos, S. 25.
# Resistència (pel·lícula del 2008)

Resistència (títol original en anglès: Defiance) és una pel·lícula estatunidenca dirigida l'any 2008 per Edward Zwick. Ha estat doblada al català.

## Argument

Tres germans jueus marxen de Polònia després de l'ocupació nazi i s'endinsen al bosc de Białowieża a Belarús, on s'uneixen a la resistència russa, mentre ajuden d'altres jueus a escapar dels nazis.

## Repartiment

* Daniel Craig: Tuvia Bielski
* Liev Schreiber: Zus Bielski
* Jamie Bell: Asael Bielski
* George MacKay: Aron Bielski
* Alexa Davalos: Lilka Ticktin
* Mia Wasikowska: Chaya
* Mark Margolis: Un vell jueu
* Tomas Arana: Ben Zion Gulkowitz
* Allan Corduner: Shamon Haretz
* Mark Feuerstein: Isaac Malbin
* Jodhi May: Tamara Skidelski
* Kate Fahy: Riva Reich

## Referències

* ↑ «Resistència». Ésadir.cat. [Consulta: 28 juliol 2022].

## Enllaços externs

* Pàgina de la pel·lícula Arxivat 2008-09-12 a Wayback Machine.